[{"text_idx": "#000003", "text": "O\u0303iguskomisjon toetas laenuandjatele rangemate kohustuste panemist"}, {"text_idx": "#000004", "text": "Riigikogu o\u0303iguskomisjon toetas vo\u0303lao\u0303igusseaduse muutmist, mis kohustaks eluasemelaenu andjaid jagama laenuvo\u0303tjatele senisest po\u0303hjalikumat teavet so\u0303lmitavast lepingust, lubaks laenulepingut so\u0303lmida u\u0308ksnes krediidivo\u0303imelise laenuvo\u0303tjaga ning annaks vo\u0303imaluse 7 pa\u0308eva jooksul lepingust taganeda."}, {"text_idx": "#000005", "text": "\"Eluasemelaenu vo\u0303tmine on enamike inimeste jaoks u\u0308ks ko\u0303ige suurematest finantsotsusest ning seeto\u0303ttu on o\u0303ige sundida laenuandjat igaku\u0308lgselt infot andma ning samuti panna neile kohustuse hinnata laenuvo\u0303tja maksevo\u0303imet,\" u\u0308tles o\u0303iguskomisjoni esimees Heljo Pikhof (SDE)."}, {"text_idx": "#000006", "text": "Vo\u0303lao\u0303igusseaduse muutmise ja sellega seonduvalt teiste seaduste muutmise seaduse eelno\u0303u (152 SE) kohaselt pannakse laenuandjale elamukinnisvaraga seotud laenulepingut puudutava u\u0308ldise teabe esitamise kohustus ning samuti tuleb tarbijale enne lepingu so\u0303lmimist anda senisest po\u0303hjalikumat lepingueelset teavet, et tarbija saaks lepingu so\u0303lmimise otsuse teha vo\u0303imalikult kaalutletult ning ko\u0303iki lepinguga seotud olulisi asjaolusid silmas pidades."}, {"text_idx": "#000007", "text": "Eelno\u0303u ja\u0308rgi vo\u0303ib laenulepingu so\u0303lmida u\u0308ksnes juhul, kui tarbija on krediidivo\u0303imeline. Kui seda reeglit rikutakse, alaneb lepinguja\u0308rgne intressima\u0308a\u0308r automaatselt seadusja\u0308rgsele intressima\u0308a\u0308rale, mis on praegu 0,05 protsenti."}, {"text_idx": "#000008", "text": "Samuti na\u0308eb eelno\u0303u ette o\u0303iguse taganeda 7 pa\u0308eva jooksul po\u0303hjust avaldamata elamukinnisvaraga seotud tarbijakrediidilepingust."}, {"text_idx": "#000009", "text": "Eelno\u0303uga vo\u0303etakse u\u0308le EL-i hu\u0308poteekkrediidi direktiiv, mille peamine eesma\u0308rk on u\u0308htlustada elamukinnisvaraga seotud tarbijakrediidilepingute regulatsioon Euroopa Liidus ning tagada seejuures selles valdkonnas ko\u0303rge tarbijakaitsetase."}, {"text_idx": "#000010", "text": "Seaduseelno\u0303u tuleb riigikogus esimesele lugemisele 20. jaanuaril."}, {"text_idx": "#000019", "text": "ERR La\u0308tis: avalik-o\u0303iguslik meedia lo\u0303petab 2026. aastast venekeelsed saated"}, {"text_idx": "#000029", "text": "Farmakoloog: multivitamiinid vo\u0303ib apteegis rahuga riiulile ja\u0308tta"}, {"text_idx": "#000032", "text": "Tobreluts tuli kahekordseks veteranide Euroopa meistriks"}, {"text_idx": "#000042", "text": "Lo\u0303plike kokkulepeteni Euroopa ra\u0308ndepakti osas ei ole veel jo\u0303utud"}, {"text_idx": "#000044", "text": "Teede plaanikohaseks va\u0308ljaehitamiseks on raha tublisti juurde vaja"}, {"text_idx": "#000046", "text": "Riigieelarve strateegiasse pandud tuluootusi tabavad tagasilo\u0308o\u0308gid"}, {"text_idx": "#000047", "text": "Euroopa Liit ei luba mu\u0308u\u0308a toorest metssealiha"}, {"text_idx": "#000050", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]